Supertaal - RDF-voer
type: channel
description: Kom praat saam!
items: 'n afskeidsgesprek

'n afskeidsgesprek
type: item
description: dit is Druzya wat hier praat ek het langs my mamma gelê toe jy destyds na my en my sussies kom kyk sy het met haar oë na jou gewys en gesê jou naam is mens sy het verder gesê mens en hond is mekaar se heel grootste vriende daarom moet ons mekaar met ons lewe beskerm en mekaar onvoorwaardelik lief hê ons moet elke dag met mekaar speel en ons moet ook gehoorsaam wees wanneer mens met ons praat as ons al hierdie dinge doen het sy gesê sal mens baie mooi na ons kyk en hoef ons vir niks bang te wees nie mamma was reg wat sy gesê het want jy het vir baie jare baie mooi na my en Lakaia gekyk ek is jammer dat ek jou nie kon beskerm nie want ek was bang toe ek daardie harde geluid hoor en die mure sien omval toe hardloop ek en Lakaia weg toe daardie harde geluide ophou het ek na jou kom soek ek weet nie waar Lakaia nou is nie maar mamma het vir ons gejok want dit was mens wat daardie harde geluid gemaak het daar was baie harde geluide en baie mure het omgeval baie honde het ook weggehardloop wil mens nie meer hond se vriend wees nie nou is ek alleen sonder my beste vriend my hok en bed is ook weg my kosbak en waterbak is stukkend my speelgoed is alles gebreek maar ek is nogsteeds baie lief vir jou en sal hier langs jou lê
creator: Louis Basson
date: 2022-09-17T14:16:24-00:00